Golftilbehør - Bilmagasinetoutlet\n17. april 2020 Nick Sport og friluftsliv 0\nGolftilbehør kan shoppe her og nu. Ønsker du at finde de bedste priser inden for golftilbehør, så kan det være en god ide at se nærmere allerede i dag på dette link Se udvalget her. Herinde finder du lige nu et stort udvalg inden for golfkøller, og her er der mange forskellige modeller at vælge imellem. Ønsker du derfor at shoppe nye køller til dine dage med golf, så har du alletiders mulighed for dette ved at se nærmere på dette link, som findes lige her oven for. Golftilbehør og golfkøller kan findes i mange forskellige mærker, og ønsker du derfor at finde det rette rette mærke, som de foretrækker, er der gode muligheder for netop at finde dette på nettet. Se derfor nærmere allerede i dag, og gør en rigtig god handel. Ønsker du blot at finde inspiration inden for golfkøller, så kan du altså finde dette her og nu.\nEt stort udvalg inden for golfbolde\nLeder du efter de bedste priser inden for golfbolde, så kan det være en god ide at se nærmere på det forrygende sortiment, som findes på ovenstående hjemmeside. Her kan du både finde køller, golfbolde, andet grej og udstyr, trolley, men også et stort udvalg inden for golftøj. Skal du derfor ud at handle nyt grej og udstyr og måske endda også nyt golftøj, så har du alletiders mulighed for dette her og nu.\nLeder du efter masser af nyt tøj så kan det være en oplagt ide at tjekke det attraktive udvalg ud, som findes på nettet allerede i dag. Der er flere og flere, der vælger at gøre en god og billig handel, ved at gøre brug af de online webshops. Her kan man også ofte finde gode rabatter og rabatkuponer. Se derfor nærmere allerede i dag, og køb både golfbolde og golftøj i dag. Det betaler sig i den grad. Slå til her og nu, og få den bedste handel i hus ved at shoppe online allerede i dag.\nKom ud for byen og få lidt plads mellem vingerne


Relationer i organisationer – en verden til forskel | Dansk Psykolog Forening\nRelationer i organisationer – en verden til forskel\nForside / P – Psykologernes fagmagasin / Boganmeldelser / Relationer i organisationer – en verden til forskel\nFor 14 år siden udkom førsteudgaven af denne bog. Gennem de forgangne 14 år er den blevet læst af studerende, ledere, konsulenter m.v., og har opnået en noget nær ikonisk status. Så hvorfor udkommer den i en andenudgave? Som Haslebo skriver, har hun foretaget en opdatering af særlig relevant litteratur efter 2004 og ændret i opsætningen af bogen. Der er ikke foretaget grundlæggende ændringer i kapitlerne, men der er dog tilføjet nyt forord og et ekstra kapitel.\nDet er ikke en markant anderledes bog at læse i dag end for 14 år siden, hvilket vidner om, at Haslebo har slået hovedet på sømmet og som udgangspunkt skrevet en fagligt solid og velfunderet bog. Bogen tager afsæt i to grundlæggende forskellige erkendelsesteoretiske retninger, nemlig realisme og socialkonstruktionisme, som bruges til at belyse organisationer og de processer, der udspiller sig heri.\nBogen består af to dele. Første del handler om forskellige perspektiver på livet i organisationer. Anden del handler om erkendelsesteori, sprog og organisationsudvikling. Som indledning til hver del af bogen, foretager Haslebo en grundig introduktion til de kommende kapitler og hovedpointer, hvilket fungerer rammesættende og særdeles godt.\nI første del af bogen formår Haslebo at opridse individforståelsen og det relationelle univers og beskriver, hvordan begivenheder i organisationer kan opfattes forskelligt og hvorfor. Der er gode eksempler undervejs, og sandheds-/objektivitetsbegrebet samt lineær/cirkulær forståelsesform tages under behandling. Dette fører videre til et vigtigt kapitel omkring tid i organisationer. Et kapitel, der har stået klart i undertegnedes hukommelse siden første gennemlæsning af førsteudgaven. Haslebo introducerer blandt andet begrebet ”perspektivisk tid”, som for enhver leder, medarbejder eller konsulent på et splitsekund er meningsskabende. Der fortsættes ind i det narrative og dernæst rundes Morgans 7 metaforer for en organisation.\nDet fungerer rigtig godt, at der både inddrages ældre og nyere teorier. Det viser et bredt og dybt kendskab til organisationspsykologiens historie og brugbarhed. Det sagte og det usagte i kommunikationen sættes under lup, og Haslebo fremhæver her, at der fortsat mangler en model, der til fulde kan rumme kompleksiteten i kommunikation i større systemer. I dette kapitel omkring kommunikation findes et afsnit om skriftlig og mundtlig kommunikation. Det kunne i disse tider med kommunikation via e-mail, skype, videokonference og lignende dog godt have fortjent en større plads.\nKapitel 8 behandler magt og afmagt, herunder et blik på den velkendte situation for mellemlederen, der er organisatorisk stækket/afmægtig, men fortsat skal levere og stå til ansvar. Foucault er naturligvis en del af dette kapitel, og Gergen gør ham velvalgt selskab. Som naturlig progression herfra ses der på rolle og position samt jobfunktion, men det er som om, kapitlet ikke får realiseret sit fulde potentiale. Heldigvis sørger Haslebo for rigelige og gode litteraturhenvisninger, så man kan selv opsøge yderligere viden, hvis man ønsker det. Som afslutning på første del af bogen, runder kapitel 10 af med følelser, ansvar og etik i organisationer, hvilket er særdeles velskrevet med gode eksempler.\nDel to kommer godt fra start med rammesætning af de følgende kapitler, der erkendelsesteoretisk hænger sammen to og to, således at kapitel 12 og 14 tager afsæt i realisme, og kapitel 13 og 15 tager afsæt i socialkonstruktionisme. Emnerne, der tages under behandling, er ikke blevet mindre aktuelle på de 14 år, der er gået fra første- til andenudgave. Der er for kapitel 12 og 13 tale om personvurdering i organisationer med genkendelige dilemmaer, herunder MUS og 360° feedback, som først behandles med realisme, hvor selvbevidsthed er i fokus, og derefter behandles med socialkonstruktionisme, hvor selvrefleksion er i fokus sammen med talehandlinger. For kapitel 14 og 15 er der tale om konflikt(op)løsning og mediation, hvilket beskrives og belyses såvel teoretisk som via eksempler. Det fungerer overordentligt godt med denne erkendelsesteoretiske vekslen fra kapitel til kapitel, og vækker yderligere nysgerrighed under læsningen.\nKapitel 16, som er det nye kapitel i bogen, omhandler lederens handlekraft og erkendelsesteori og samler op på bogen som hele i et perspektiv, der er målrettet ledere. Der indgår blandt andet et vigtigt afsnit om ”legitim ledelse”, som Maja Loua Haslebo har skrevet en hel (og meget læseværdig) bog om. Det er en fin mundsmag på emnet. Lederens sprogbrug og det relationelle sprog udforskes sammen med fordelen ved at arbejde ud fra ideen om relationel tilblivelse. Der opstilles en model med 7 opmærksomhedspunkter for den socialkonstruktionistisk inspirerede leder, hvilket virker godt og også er opsummerende for de tidligere kapitler.\nKapitel 17 er bogens afrunding, som er velplaceret og får bundet knuder på alle ender. Bogen som hele er velskrevet og velformuleret. Jeg er kun faldet over to små trykfejl, nemlig et manglende mellemrum på s. 220, som i stedet har sneget sig ind på s. 352. Fagligt er bogen på et højt niveau, og formuleret således, at de fleste kan være med. Der er en logisk progression og opbygning i bogens kapitler. Bogen er særdeles anbefalelsesværdig og bør efter min mening udgøre en del af bagkataloget for enhver konsulent eller leder.\nAf Dea Henriette Franck, cand.psych.aut.spec.\nEnhedschef for Patientforløb og Organisation i Region Hovedstadens Akutberedskab


Rapport Arkiv - Side 2 af 2 - Tekstilrevolutionen\nIs cotton conquering its chemical addiction?\n2017, Bomuld, Kemi, Rapport, Vidensbank\nDet tager tid at skrive noter til alle rapporter og artikler. Vi lover at det kommer snart. Hav en dejlig dag. Link til dokument: Find det her KONTAKT OS Vi hører meget gerne fra dig. Er du nysgerrig på hvad vi laver, ønkser et samarbejde, eller vil have...\nBestseller – a good deal for all?\n2017, Arbejdsforhold, Fast Fashion, Rapport, Vidensbank\nRapporten af den norske NGO Framtiden i våre hender har studeret to af Bestsellers fabrikker i hhv. Indien og Cambodia. De har interviewet en række tekstilarbejdere om deres arbejdsforhold og finder ud af at det står skidt til. Herefter kritiserer de lukketheden fra...\n2017, Økonomi, Rapport, Vidensbank\nRapporten fordrer til systemiske ændringer i den måde vi forbruger tekstiler i dag. Overordnet har de 4 kategorier til hvordan denne forandring skal ske; 1) Udfasning af farlige stoffer 2) ndre måden vi designer, producerer, og forbruger tekstiler, sådan at de kan...\nBETTER COTTON: PRINCIPLES AND CRITERIA\n2018, Bomuld, Rapport\nDokumetet er en beskrivelse af Better Cotton, der er bomuld fra BCI (Better Cotton Initiative). Det beskriver hvordan BCI underviser bomuldsbønder i at ressourceoptimere, så både miljøet og bomuldsbøndernes pengepund får noget ud af det. Det betyder ikke at det er...\n2014, Arbejdsforhold, Rapport, Vidensbank\nRapporten handler om arbejdsforholdene i tekstilindustrien i Indien. Den er skrevet af SOMO som på hollandsk står for Center for Research on Multinational Corporations. Den gennemgår 5 cases af tekstilmøller og rapporterer på bl.a. arbejdsforhold,...\nEnvironmental impact of the textile and clothing industry – What consumers need to know\n2019, Forbrug, Lovgivning, Økonomi, Rapport, Vidensbank\nRapporten er en briefing fra det Europæiske Parlament og handler i overordnede tal om det miljømæssige aftryk af tekstilindustrien. Det er et relativt kort og overskueligt dokument, der dog kan gribe om sig, hvis man følger alle links og referencer. Der står at vi...


Når du skal ud og investere i hårde hvidevarer, tænker du måske ikke meget over energimærkningen. Men dette er en fejl. Det kan godt være at det koster lidt ekstra, men på den lange bane sparer du mange penge.\nDerudover er det oftes sådan at jo dårligere energimærkningen er, jo billigere er produktet, og det får måske nogle til at købe de billige.\nDet er dog ikke altid den smarteste løsning. Selvom et godt energimærke køleskab måske er dyrere end et dårligt, så kan det godt betale sig i længden. En hvidevare med dårlig energimærkning, bruger meget mere strøm og er derfor dyrere i drift, så de penge du bruger ekstra på en hvidevare med god energimærkning har hurtigt tjent sig ind igen.\nDerudover er et en hvidevare med et god energimærkning også meget mere miljøvenlig.\nFor vaskemaskiner, opvaskemaskiner, ovne, komfurer og tørretumblere er de A-mærkede de mindst energiforbrugende\nFor køleskabe, fryseskabe, køle/fryseskabe samt kummefrysrer A++ bedst og A+ er næstbedst\nDet er dog ikke tilstrækkeligt at kigge på det alene. Selvom begge apparater er mærket med A, kan det ene godt være billigere i drift end det andet. For at gennemskue dette skal du også kigge på selve tallene på energimærket.\nVil du være rigtig miljørigtig, så bør du også kigge efter de kendte miljømærker, såsom Svanen, Blomsten m.fl., som indikererer, at det er én af de mest miljøvenlige produkter.\nDu kan altså både spare penge i længden og få et bedre kvalitetsprodukt, hvis du bruger en smule flere penge og køber en hvidevarer med en god energimærkning. Derudover skåner du miljøet, så det må siges at være bedst for alle parter at købe energirigtigt.\nHos billige hvidevarer, køleskab, hvidevarer, energimærke, energimærkning\nAPA style: Charlotte Madsen (17 Feb 2012). Hvor meget betyder energimærkningen? fra Samling af fag-artikler. Fundet 08 Jan 2020, på http://www.fag-artikler.dk/artikel/hvor-meget-betyder-energimaerkningen-386/\nHarvard style: Charlotte Madsen (2012) Hvor meget betyder energimærkningen? [online] Tilgængelig via: http://www.fag-artikler.dk/artikel/hvor-meget-betyder-energimaerkningen-386/ Accessed 08 Jan 2020\nMLA style: Charlotte Madsen. "Hvor meget betyder energimærkningen?" Samling af fag-artikler 17 Feb 2012. far-artikler.dk. 08 Jan 2020. < http://www.fag-artikler.dk/artikel/hvor-meget-betyder-energimaerkningen-386/>


Sukker kan midlertidigt svække dit immunforsvar. Gør du alt\nSmoothie der fjerne tungmetaller fra kroppen\nTandpasta og farlig kemi\nGryderet med stegt blomkål, aubergine & kikærter (Vegan)\nBagt torsk i jordskokkesuppe\nSukker kan midlertidigt svække dit immunforsvar\nHelse TipsNyheder om Økologi Bæredygtighed Klima og Miljø\nGør du alt, hvad du kan for at holde dit immunsystem stærk, og føles det nogen gange som hårdt arbejde?\nAt forpligte sig til en regelmæssig træningsrutine, gode søvnvaner, kosttilskud, stresshåndtering og god sund økologisk ernæring er ikke en lille bedrift, men det er værd at bruge tid og kræfter på, da resultatet er et stærkt immunforsvar der sikre dig et sundt helbred hele livet i gennem.\nNår man spiser sukker starter der en afhængighed og det kræver en del vilje styrke, at holde sig fra de søde sager igen. Sukker findes i rigtig mange fødevare foruden slik og kager, så ønsker man en detox fra sukkeret skal man holde godt øje med ingredienslisten.\nProblemet med for meget sukker i dit system, er at det gør det muligt for bakterier eller vira at sprede sig meget mere, fordi dit oprindelige medfødte system ikke fungerer så godt.\nDe høje niveauer af sukker i dit blod kan sænke, hvordan hvide blodlegemer fungerer og svække dit immunforsvar. Forbrug af 100 gram sukker kan faktisk reducere dine hvide blodlegemer med at fungere med 40 procent. Som et resultat bliver du mere modtagelig for sygdom.\nLæs også: Hvordan sukker ødelægger din krop!\nFoto kilde: Pixababy\nTags : boost immunforsvarethvide blodlegemerimmunforsvarøkologisk madsukker\nEcolove marts, 2021


Aktører i byggebranchen inviteres til morgenmøde - sonderborg.dk\nAktører i byggebranchen inviteres til morgenmøde\nSønderborg Kommune og Dansk Byggeri inviterer til et fælles kursus og introduktion til den nye platform ”Byggeprojekt” torsdag den 20. august kl. 8. Det bliver frem over den platform, der udbyder kommunale byggeprojekter. Arrangementet foregår på EUC Syd.\nPå baggrund af efterspørgsel fra Dansk Byggeri bliver kommunale byggeprojekter frem over kun udbudt på én digital platform. Det sker for at skabe ensartethed i udbudsprocesserne. Platformen hedder ”Byggeprojekt” og er et system, der indeholder de krav og muligheder, som kommunen har. Systemet anbefales af en lang række virksomheder, der allerede benytter systemet.\nSønderborg Kommune og Dansk Byggeri inviterer nu alle kommunens håndværkere, arkitekter, ingeniører og rådgivere til et fælles kursus for at give en introduktion til platformen.\nArrangementet holdes torsdag den 20. august fra kl. 8 på EUC Syd, Hilmar Finsens Gade 18, 6400 Sønderborg og det er Byggeprojekt.dk, der afvikler kurset.\nProgrammet for den 20. august 2020 kl. 8 hos EUC Syd:\nKl. 8: Kaffe og morgenbrød\nKl. 8.30: Mødestart med flg. emner:\nNye byggeprojekter i Sønderborg Kommune gennemgås\nKommunens nye udbudsplatform demonstreres\nTilmelding skal ske til Tove Wilhelmsen, sekretær i Teknik og Miljø, på twil@sonderborg.dk


Logistik- og Godskonference skuer fremad - Transporttidende\nLogistik- og Godskonference skuer fremad\nÆndret forbrugsmønster kræver tilpassede logistikløsninger.\nNye elektroniske butikker er i disse år ved at ændre distributionsmarkederne, og derfor er det vigtigt for transportsektoren at følge med udviklingen i jagten på eksisterende og nye kunder. Det er hovedtemaet i årets Logistik- og Godskonference.\nI øjeblikket reklamerer flere netbutikker med, at bestillinger sendt inden klokken 20 er fremme allerede dagen efter, og det er med til at presse vognmændene til at tænke nyt og smart i forhold til distributionsmetoderne.\nHandelsmønstrene udfordrer den eksisterende måde at tænke transport på, men omvendt kan det også være med til at skabe nye markeder. Det er et af temaerne på årets Logistik- og Godskonference, der finder sted onsdag den 4. februar.\nDerudover kan deltagerne også få indsigt i Tyrkiets logistikmarked samt, hvordan investorerne ser på transportsektoren.\nDagen sluttes af med en præsentation af nye logistiktrends, transporterhvervets betydning for Danmarks økonomi samt en paneldebat.\nArrangører er TØF – Transportøkonomisk Forening.


Forretningsbetingelser - Tina Købsted\nCVR. nr. 35486119\nHvolgården 10, 9310 Vodskov\nKonto oplysninger: 9070 1625529022\nVed aftale om coaching aftaler skal der meldes afbud 24 timer før – eller vil du blive opkrævet det fulde beløb. Coaching via Skype kan ske imod forudbetaling – der skal kunne ses på kontoen inden sessionen starter.\nTilmelding – ratebetaling – betaling\nTilmelding til uddannelsen kan også ske ved ratebetaling. Tag en dialog omkring dette ved tilmelding. Her skal der betales et depositum på kr. 1.500,00. Disse refunderes ikke ved fortrydelse. Fortryder med mindre end en måneds varsel refunderes kursus betalingen ikke – men det kan stå til deltagelse på et efterfølgende kursus. Husk tydligt navn ved overførsel på konto.\nRest Betalingen forfalder senest 14 kalenderdage efter modtagelse af faktura. Er beløbet ikke betalt senest 31 dage efter sidste betalingsdato, pålægges morarenter, der til enhver tid fastsættes af Nationalbankens gældende udlånsrente med et tillæg på 7 %. Ved fremsendelse af rykker opkræves et gebyr på 100 kr. pr rykker. Efter fremsendelse af 3. rykker går sagen til inkasso.\nVed tilmelding mindre end 14 kalenderdage før kursusstart forfalder betalingen straks.\nTilmelding til kurserne forudsætter, at accepterer Tina Købsteds Uddannelses aftalevilkår.\nDer tilbagebetales ikke kursus- eller uddannelsegebyr når kurset/uddannelsen er igangsat.\nKøbte billetter til foredrag og lignede refunderes som udgangspunkt ikke. Der tages dig forbehold for særlige forhold.\nI tilfælde af aflysning fra Tina Købsted refunderes det fulde beløb som udgangspunkt altid til billetkøber.\nDu skal ved hvert køb acceptere vilkårene i handelsbetingelserne. Du opfordres til at læse betingelserne igennem og gøre dig bekendt med de forpligtigelser og rettigheder, som vilkårene giver dig.\nAlle rettigheder, herunder indholdet på uddannelserne og kurserne tilhører Tina Købsted, og brugen af indholdet kan kun ske i det omfang, som det i disse betingelser er beskrevet.\nDu opnår ingen rettigheder til materialet, som du modtager fysisk eller har adgang til via emai m.m., bortset fra den brugsret, der er beskrevet i disse betingelser. Du må udskrive og benytte udleveret materiale til eget privat forbrug.\nFremskaffelse af bortkomne eksamensbeviser:\nVed henvendelse til Tina Købsted om fremskaffelse af f.eks. bortkomne eksamensbeviser eller forespørgsel om eksamensresultater eller lignende, pålægges forespørgsel et gebyr på 500 kr. Gebyret dækker det tidsforbrug Tina Købsted har med at lokalisere, producere og fremsende nyt eksamensbevis.\nEn klage over en vare eller tjenesteydelse købt hos Tina Købsted kan indgives til Konkurrence- og Forbrugerstyrelsens Center for Klageløsning, Carl Jacobsens Vej 35, 2500 Valby. Du kan klage til Center for Klageløsning via www.forbrug.dk.


Forbruget af antibiotika til dyr er faldet - for fjerde år i træk\nDen årlige rapport fra DANMAP-overvågningen i 2017 viser, at der er brugt cirka 3 % (3,4 tons) mindre antibiotika til danske dyr end året før målt i kilo antibiotika. Forbruget er således faldet for fjerde år i træk. I alt er forbruget faldet cirka 14 % fra 2013 til 2017, hvilket svarer til et fald på godt 16 tons.\nDet er særligt på svineområdet, der er sket et fald. Danske svin har i 2017 fået 4 % mindre antibiotika målt i doser, der er justeret for antallet af svin produceret per år, end i året før. Det samlede fald dækker over en nedgang på 5-6 % i forbruget blandt søer og slagtesvin og en stigning på cirka 1 % hos fravænningsgrise.\n”Det er vigtigt at fortsætte med en ansvarlig anvendelse af antibiotika, så det kun anvendes efter en god faglig indsats. Der skal være fokus på diagnostik, sundhedsrådgivning, smittebeskyttelse og anvendelse af vacciner til forebyggelse af infektioner”, siger Carsten Jensen, formand for Den Danske Dyrlægeforening.\nI Danmark udgør svineproduktionen cirka 85 % af kødproduktionen, og cirka 74 % af det samlede veterinære antibiotikaforbrug går til svin.\nI modsætning til forbruget af antibiotika til svin er forbruget til mink steget igennem en årrække. I 2017 er det steget med yderligere cirka 800 kilo svarende til en 15-%-stigning i forhold til året før. Forbruget i 2017 er det højest registrerede til mink siden 2004. Cirka 6 % af det samlede antibiotikaforbrug til dyr er i 2017 brugt til mink. Stigningen har ført til, at branchen i samarbejde med Den Danske Dyrlægeforening snart præsenterer en plan for reduktion af forbruget til mink.\nForbruget af kritisk vigtige antibiotika – såsom cefalosporiner og fluorokinoloner – er i 2017 fortsat meget lavt i husdyrproduktion.\nDet er Statens Serum Institut, DTU Veterinærinstituttet og DTU Fødevareinstituttet, der står bag den årlige DANMAP-overvågning.\nLæs mere om DANMAP-undersøgelsen 2017


Nordsjællands Politi: Seneste nyt fra Hundested - mandag den 4. januar | Vores Hundested\nKørsel uden førerret, Dyssegård/Søborg\nEn patrulje blev sendt til stedet, hvor det lykkedes at få standset bilen på Søborg Hovedgade. Her viste det sig, at personen bag rattet, en 32-årig kvinde fra Søborg, ikke var påvirket, men hun havde derimod ikke noget kørekort, hvorfor hun blev sigtet for kørsel uden førerret.\nKlokken 10.47 blev det anmeldt, at der imellem lørdag klokken 23.00 og søndag klokken 08.00 var blevet stjålet værktøj fra en varebil, der havde holdt parkeret på Pontoppidansvej. Gerningspersonerne var kommet ind i køretøjet ved at afliste den højre siderude.\nGroft hærværk, Helsingør\nKlokken 12.51 blev det anmeldt, at der imellem den 23. december og 2. januar var blevet udøvet hærværk på fem biler og en trailer, der havde holdt parkeret nær Landinspektørkontoret på Ole Rømers Vej. På de fem biler var alle fire dæk skåret op, flere ruder var knust, sidespejlene var brækket af, ledninger til taglygter var klippet over, og nummerpladerne fra alle biler var revet af og smidt på stedet. Derudover sås der mindre buler i bilerne. Derudover havde traileren fået alle fire dæk skåret op.\nKlokken 15.23 anmeldte en 52-årig mand fra København, at han netop var blevet udsat for vold i Bernstorffsparken, idet han var blevet slået i ansigtet med en flækket læbe til følge.\nEn patrulje blev sendt til stedet, hvor en 31-årig udenlandsk mand blev sigtet for forholdet og taget med på politistationen, hvorfra hen blev løsladt nogle timer senere.\nIfølge anmelderen begyndte situationen med, at anmelders hund blev angrebet af en fremmed hund, hvorfor anmelderen følte sig nødsaget til at sparke til den fremmede hund for at få denne væk, hvorefter den 31-årige slog den 52-årige i ansigtet.\nKlokken 15.56 blev det anmeldt fra Husqvarna på Lejrvej, at der i juleferien var blevet stjålet et ukendt antal robotplæneklippere fra virksomheden.\nFund af krysantemumbombe på legeplads, Helsingør\nDer indløb klokken 15.57 anmeldelse om, at der var fundet en uaffyret krysantemumbombe ved sandkassen på en legeplads på Kongedammen. Hærens ammunitionsrydningstjeneste blev kontaktet med henblik på vurdering af fundet, og de kørte efterfølgende til stedet. Her vurderede de, at der rigtignok var tale om en krysantemumbombe, og den blev derefter taget med med henblik på destruktion.\nKlokken 16.40 blev det anmeldt, at vagten i Føtex på Stürups Plads tilbageholdt en udenlandsk mand, som havde stjålet varer fra butikken. En patrulje kørte derfor til stedet, hvor de traf den 33-årige mand, som de anholdt og sigtede for butikstyveri.\nIfølge en anmeldelse, som indløb klokken 17.09, forsøgte en mand kort forinden at få tre personer til at stoppe med at rode ved cyklerne i et skur på Heimdalsvej, idet der var mistanke til, at personerne havde til hensigt at stjæle cykler fra stedet. De tre personer opførte sig truende over for manden, som forlod stedet.\nEn patrulje kørte til stedet, hvor der dog ikke befandt sig nogen personer, som kunne sættes i forbindelse med hændelsen, og det samme var tilfældet ved en efterfølgende rundering i området.\nDer indløb klokken 17.19 anmeldelse om, at en bil, som holdt parkeret på Søvejen mellem lørdag klokken 13.00 og søndag klokken 11.30 havde været udsat for hærværk, idet alle fire dæk var blevet punkteret med en ukendt skarp genstand.\nTyveri af telefon fra lomme, Charlottenlund\nEn 52-årig kvinde fra Hellerup anmeldte klokken 18.31, at hun klokken 16.30 havde befundet sig på et grønt areal på Strandvejen for at lufte hund, da en mand kom meget tæt på hende, inden han igen forlod området. Kvinden opdagede efterfølgende, at hendes mobiltelefon samt diverse kort var blevet stjålet fra hendes frakkelomme.\nDer foreligger på tidspunktet for døgnrapportens udgivelse ikke signalement af den formodede gerningsmand.\nKlokken 22.06 standsede en patrulje et køretøj på Fredensborgvej, hvor føreren, en 51-årig mand fra Helsingør, blev anholdt og sigtet for narkokørsel. Han blev også fundet i besiddelse af amfetamin, hvilket han derfor også modtog en sigtelse for.\nFøreren af bilen blev efterfølgende kørt på hospitalet med henblik på udtagning af en blodprøve, som skal fastslå de præcise omstændigheder omkring hans eventuelle narkopåvirkning.\nEn 39-årig mandlig bilist fra Hundested blev klokken 23.50 standset af en patrulje på Græse Mølle. Her oplyste føreren, at han havde indtaget euforiserende stoffer, hvorfor han blev anholdt og sigtet for narkokørsel. Derudover blev han også sigtet for kørsel i frakendelsestiden.\nIndbrud i privat beboelse anmeldt i Nordsjællands politikreds den 1. januar 2021 - 4. januar 2021\nNordsjællands Politi: Seneste nyt fra Hundested - tirsdag den 23. februar\nNordsjællands Politi: Seneste nyt fra Hundested - torsdag den 11. februar\nNordsjællands Politi: Seneste nyt fra Hundested - onsdag den 10. februar\nLæs mere om Halsnæs Kommune og Frederiksborg Brand og Redning\nPris op til 439.800 kroner! Se de dyreste biler til salg i Hundested\nAf Kenneth Andersen 05-03-2021\nSimo har gjort sin interesse for palmer og havearbejde til et erhverv\nAf Rebecca Sejer Werge 04-03-2021\nHjælp søges: Rengøring, Murer og Tømrer & Snedker\nLæs mere om Danbolig Hundested og Hundested Idrætsklub\nSeneste nyt fra Danbolig Hundested og 3 andre\nLæs mere om Simos Palme og Haveservice og 3 andre\nLæs mere om Halsnæs Kommune og Steffen Jensen\nSeneste nyt fra Danbolig Hundested og Halsnæs Kommune\nSeneste nyt fra Halsnæs Kommune og Halsnæs Lilleskole\nNyheder fra Hundested Idrætsklub og Frederiksborg Brand og Redning


Containerudlejning i Esbjerg & Varde | Vognmand Martin Olesen\nContainerudlejning i Varde og Esbjerg\nHos Vognmand Martin Olesen v/Olav Olesen ApS i Varde nær Esbjerg tilbyder vi containerudlejning og levering af containere. Hvis du står med et bygge- eller haveprojekt, hvor du har brug for at komme af med noget affaldet, så kan du med fordel leje en container hos vognmand Martin Olesen. Vores forskellige containere kan benyttes til forskellige typer af affald, så du nemt og sikkert kan komme af med dit affald.\nHvis du har brug for vejledning til, hvordan du bedst muligt håndterer dit affald, så kontakt os gerne. Vi har mange års erfaring med udlejning af containere, og vi ved derfor, hvilke fordele og ulemper de forskellige containere har. Noget affald kræver en lukket container, hvorimod andet affald kræver en åben. Der kan desuden ligge en væsentlig besparelse i at sortere affaldet. Vi har hjemmeadresse i Varde og løser mange opgaver i Varde, Esbjerg og omegn.\nVores brede udvalg af containere\nVognmand Martin Olesen går højt op i at levere containeren med en høj grad af professionalisme, så vores kunder altid føler sig trygge ved udlejningen. Vi har et bredt udvalg af containere, som blandt andet tæller følgende:\nContainere med to adskilte rum\nBillig levering af containere\nVi er i vognmand Martin Olesen stolte af at kunne sige, at vi tilbyder en konkurrencedygtig pris på containerudlejning. Vi kan desuden også hjælpe med containertømningen, hvis der er behov for det. Overordnet stiller vi gerne vores erfaring og hjælp til rådighed, så affaldshåndtering bliver varetaget på bedst mulig vis.\nHar du spørgsmål vedrørende containerudlejning?\nHvis du har spørgsmål eller forespørgsler vedrørende containerudlejning, så er du naturligvis velkommen til at kontakte os. Ring på telefon +45 40 33 16 80. Vi glæder os til at høre fra dig.


Trine’s Wardrobe hudpleje produkter | Anmeldelser | Rikkes Makeup Blog Trine’s Wardrobe hudpleje produkter – Rikkes Makeup Blog\nDagens makeup - Close to invisible\nJeg bliver stadig overrasket hver gang jeg ser mig i spejlet og ser mit nye lysere hår - også når\nTrine’s Wardrobe hudpleje produkter\nMange af jer ved sikkert hvem mode-blogger Trine Kjær fra TrinesWardrobe.dk er – Trine lancerede sidste år hendes egen serie af hårprodukter, som jeg har læst og hørt meget godt om. Derfor var jeg også top begejstret da hendes nye hudpleje serie dumpede ind af min dør – allesammen lækre produkter, men naturligvis nogen bedre end andre. Produkterne kan købes i Sephora og Matas til overkommelige priser fra 90-150 kroner.\nTrine’s Wardrobe hudpleje serien indeholder en hele otte produkter; læbepomade, ansigtscreme, serum, ansigtsmaske, øjencreme, makeupfjerner, ansigts scrub og mist.\nGenerelt har jeg egentlig ikke noget direkte dårligt at sige om serien, men der er naturligvis nogle produkter som jeg er mere glad for end andre og dem vil jeg fremhæve her.\nAnsigtscremen giver virkelig god fugt og den minder mig faktisk om den lækre Embryolisse Lait Creme Concentrate – denne er bare noget finere at have til at stå fremme og så er den ovenikøbet billigere. Det er altså noget af en sammenligning, men jeg synes Trine’s ansigtscreme fortjener det! Den fedter ikke, trænger forholdsvis hurtigt ind og giver meget fugt. Desværre indeholder den ikke SPF og det kunne jeg nu altså godt have tænkt mig da det er rart altid at være let beskyttet i løbet af dagen.\nCremen koster 139 kroner for 75 mL, hvilket er en forholdsvis stor mængde – faktisk indeholder den dobbelt så meget som flere af dem jeg allerede har i brug fra Bioderma og Clinique.\nTrine’s Wardrobe Face Serum\nDenne serum er virkelig lækker og føles som en lækker argan olie, som man smørrer på huden – dog uden at den fedter lige så meget. Jeg bruger denne serum når jeg gerne vil give min hud et ekstra skud fugt og jeg blander den gerne sammen med ansigtscremen inden jeg skal sove. Pumpen doserer blot en lille portion som er passende til hele ansigtet – jeg er ikke selv god til at dosere, så det er skønt at den doserer den rette mængde.\nSerumet er det dyreste produkt i serien, den koster nemlig 150 kroner for 30 mL.\nTrine’s Wardrobe Eye Roll-On\nØjencremen, eller nærmere olien, har en tynd flydende konsistens og er gennemsigtig. Den giver overraskende meget fugt, selvom man kun bruger meget lidt af gangen. Som navnet indikerer er det en roll-on, som skal rulles på omkring øjnene. Den indeholder tre små kugler som doserer en passende lille mængde og samtidig køler omkring øjnene – skønt. Jeg er virkelig glad for denne olie fordi den giver så god fugt og fordi at det er let at rulle produktet på og jeg har endnu ikke oplevet irritation om øjnene, hvilket jeg ellers let oplever med øjneprodukter.\nØjneproduktet koster 139 kroner for 15 mL.\nJeg er generelt ikke god til at bruge ansigtsmasker – men denne er let og lækker. Konsistensen er en forholdsvis flydende gel, som masseres ind i huden for at virke 2-5 minutter og vaskes derefter af. Masken vinder på grund af konsistensen, som gør det let og behageligt at bruge ansigtsmaske. Jeg oplever at masken virker beroligende på min hud.\nMasken koster 139 kroner for 50 mL.\nSom sagt har jeg ikke noget direkte dårligt at sige om de resterende fire produkter, men jeg vil ikke anbefale Micellar Cleansing Water fordi Bioderma stadig bare er så meget bedre, Face Scrub synes jeg er en anelse for hård ved min hud, Lip Balm indeholder små irriterende korn og Facial Mist er og bliver lidt et overflødigt luksus produkt for mig, men er du vild med det så dufter den dejligt af peppemynte.\nHar I prøvet produkterne fra Trine’s Wardrobe – og hvad synes I mon?\nJeg faldt tilfældigvis over dette indlæg på bloggen, fordi det var relateret til din anmeldelse af Pudderdåsernes produkter. Jeg vil gerne lige høre hvorfor du synes at facial mist er et overflødigt produkt? Bare hvad din begrundelse er? 🙂\nPersonligt har jeg bare aldrig rigtig fået brugt sådan noget som facial mists – synes ikke det gør den store forskel når jeg skal være ærlig! Jeg vil hellere bruge en god fugtgivende creme under min makeup. De to tilfælde hvor det giver mening for mig at bruge facial mists er 1) hvis makeup’en ser for pudret ud kan et par sprøjt med en facial mist (eller bare en vandspray) få liv tilbage til huden 2) når jeg er syd på hvor det er meget varmt føler sig lidt tør i ansigtet kan den virke opfriskende på huden. Men kort sagt er det bare et produkt jeg ikke rigtig får brugt!\nHåber det var svar på dit spørgsmål! 🙂\nJeg bliver stadig overrasket hver gang jeg ser mig i spejlet og ser mit nye lysere hår - også når jeg sidder og kigger på …


Den Store Techno-Tråd!!! - Page 59 - Svingninger.dk\n#581 Post by andreassyr » 02.07.2017 07:45:21\nFor øvrigt synes jeg vist at Karen Gwyer-båndet har vist sig som det mest langtidsholdbare. Stor anbefaling.\n#582 Post by phisteria » 05.07.2017 09:51:15\nJeg vil gerne lige smide en anbefaling ud på nystartede Sound + Matter.\nCool Malmø based label & distro, meget aktivt med udgivelser ; cassette & vinyl.\nHar nyligt udgivet Merzbow album 'Muen' , kommende vinyl er Seattle fødte Bleie - den lyder mere end lovende (tjek snippets på Soundcloud linket).\nMange spændende ting på vej iøvrigt lader det til, værd at holde øje med.\nSoundcloud : https://soundcloud.com/soundandmatter\nWeb : http://soundandmatter.com/\n#583 Post by kenk » 06.07.2017 12:16:47\nKan det virkelig passe, at Drexciya ikke har sin egen tråd? Men så fred være med dét da.\nUnder alle omstændigheder, så er den her Red Bull Music Academy Magazine-artikel god, og så kan man lige sidde og dykke lidt imens man læser den. Perfekt sted at hoppe i for folk, der ikke endnu helt har omfavnet deres awesomeness.\n#584 Post by secondtoughestintheinfant » 08.07.2017 09:45:39\nEfter et par gennemlytninger virker den nye Porter Ricks godt nok suveræn. Ikke at de to navne kan sammenlignes på særlig meget andet end kanon-status, men jeg kan allerede mærke, at jeg her i #17 har meget mere behov for nyt Porter Ricks end nyt Gas. Jeg har prøvet og prøvet, men Narkopop forekommer mig ikke særlig essentiel.\n#585 Post by Jensth » 08.07.2017 12:26:33\nShit! Den skal jeg have hørt når jeg kommer på land igen. Han er lidt et one-hit wonder for mig indtil videre, men fornemmer lidt han har noget mere i sig.\n#586 Post by Ungfugl » 17.07.2017 13:12:50\nHvis man gerne vil rives godt og grundigt rundt, skal man tage ud og høre Neri J live. Hun er benhård, mand. Det her set er rigtig ondt:\nHun spiller blandt andet til Fast Forwards arrangement under Strøm Festival.\n#587 Post by phisteria » 22.07.2017 16:22:22\nJeg smider lige endnu en anbefaling på Bleie / Sarah Bly. Fabelagtig mørk, introvert kælder techno.\nEP er ude på Sound + Matter start september.\n#588 Post by Ungfugl » 26.07.2017 13:33:23\nDen 11. august kommer Bas Mooy, der er lidt af en profil på det hollandske selskab Mord Records og river i knapper på Culture Box: http://www.facebook.com/events/17355819 ... 6/?fref=ts\nDet kan være, den dato skal være en af de få datoer, jeg kan overskue at tage på boxen, som vitterligt er ret nedtur, men som en gang i mellem booker nogle seje navne. Bas Mooy:\n#589 Post by phisteria » 26.07.2017 17:14:19\nUngfugl og andre ; er det den generelle holdning at CB er nedtur? , og hvis - hvorfor?\n#590 Post by Ungfugl » 26.07.2017 21:26:59\nJeg kan kun tale på mine egne vejne, men nej, jeg synes ikke, det er decideret nedtur, der er bare en lidt mager stemning der. Jeg tager kun der hen, hvis de har booket et navn, jeg kan lide. Jeg ville fx aldrig tage der hen for bare at gå i byen. Vil faktisk hellere ligefrem på Jolene, hvis det endelig skal være. Generelt sigter jeg mere efter events, som bliver afholdt af arrangører som Fast Forward, Vortex, Bunkerbauer, Revolution 909 osv.


DIY: Lækre Cupcakes til brylluppet - Bryllup.dk\nLav en klassisk cupcake med masser af kærlighed på toppen.\nSkal du holde bryllup, til bryllup eller stå for en polterabend, er det altid en succes, hvis der kommer cupcakes på dessertbordet. Her får du opskriften på en klassisk cupcake med tilhørende pynt, der passer perfekt til en dag i romantikkens tegn.\nDu kan downloade vores skabelon her »\nSå er du ready to go.\nPrint på karton eller kraftigt papir.\nKlip de små cirkler ud og lim dem sammen med en almindelig tandstik i midten.\nPrint, klip og lim – tre trin til at få dine cupcakes til at ose af kærlighed. Foto: Ulla Armose.\nDisse cupcakes med blåbær, hvid chokolade og smørcreme er fantastiske, samtidig med, at de er dejligt svampede, hvilket betyder, at de kan laves et par dage før brylluppet og stadig være lækre på dagen. De er desuden fryseegnede både med og uden smørcreme.\n2, 5 dl A38 eller lignende surmælksprodukt\n– Pisk æg og sukker sammen. Tilsæt herefter A38 og olie. Mel og bagepulver blandes og røres i dejen. Tilsæt de mosede bananer og rør godt. Vend den hvide chokolade og blåbærrene i dejen. Tip: Tag blåbærrene direkte fra fryseren, så de ikke når at tø op og dermed afgive for meget væde til dejen. Dejen fordeles nu i muffinforme.\n150 g ren smør (gerne usaltet)\n– Rør smørret blødt med flormelis. Tilsæt herefter vaniliesukker og varmt vand. Cremen hældes i en sprøjtepose og lægges i køleskabet i en halv time til en hel.\nLad dine cupcakes afkøle og pynt herefter med smørcreme.\n– Disse cupcakes er et sandt bevis på, at kærlighed smager sødt. Velbekommen.\nDIY – Cupcakeflag\nFarvet tape, tandstikker og en saks er alt, hvad du behøver, for at lave små fine flag til dine bryllupcupcakes. Se hvordan lige her.


Gonoré: Symptomer, diagnose og behandling – Symptoma\nHIV Kan medføre feber, hududslæt og generel utilpashed. Nedbryder immunforsvaret og øger risiko for at andre sygdomme er dødelige (aids). Trikomonas skedekater Smerter ved vandladning udflåd og lugt. [klamydia.info]\nI sjældne tilfælde kan gonoré give betændelse i et led, så man får feber og smerter i leddet. Alle kan få gonoré, men sygdommen er mest almindelig hos 15-25-årige. [min.medicin.dk]\nMulige symptomer kan være svie ved vandladning, gulgrønt udflød fra urinrøret eller skeden, udflåd fra endetarmen (efter analsex), feber, samt nogle gange smerter og hævelse af store led. [spotclinics.dk]\nDette kan føre til underlivsbetændelse, hvilket kan resultere i sterilitet Blodinfektion, hvilket kan afføde feber, betændte bylder på huden og ledbetændelse [121doc.com]\nDette viser sig ved ledsmerter (ledbetændelse), udslet, feber og kulderystelser. [netdoktor.dk]\nDisse konsekvenser kan være: Røde øjne, urinrørsbetændelse og smerter i ledende (Reiters syndrom) Betændelse og infektion i kirtler omkring det inficerede område Mænd kan få betændelse i bitestiklerne, hvilket kan føre til sterilitet Kvinder kan få infektion [121doc.com]\nVores immunsystem i kroppen kan i nogle tilfælde danne antistoffer mod gonoré bakterien, og hvis disse bevæger sig videre rundt i kroppen kan man udvikle Reiters syndrom, som er en reaktionsgigt - en form for inflamatorisk gigtform der opstår som en reaktion [dk.treated.com]\nBehandling foregår enten ved pensling og/eller med frysning af vorterne, eller de fjernes ved en mindre operation. [aidsfondet.dk]\nEksempler på bivirkninger er: Mavebesvær Kvalme Diarré Udslæt Hovedpine Hvis nogen af disse bivirkninger er til gene, anbefaler vi her hos euroClinix, at du tager kontakt til din egen praktiserende læge. [euroclinix.net]\nSymptomerne kan være: kraftige underlivssmerter, feber, kvalme, udflåd, kraftig menstruation og smerter ved samleje. [bedresexliv.dk]\nMavesmerter. Blødning uden for menstruationscyklus. Hos kvinder er den største risiko, at infektionen spredes. Dette kan forårsage inflammatorisk bækkenbetændelse (PIE), som er smertefuldt, ofte kronisk, og kan også forårsage infertilitet. [bedrelivsstil.dk]\nHvis du er smittet i munden, kan du få ondt i halsen. Test for gonoré Lægen undersøger for gonoré ved at pode fra urinrøret, røven og halsen med en vatpind. Det kan godt være lidt ubehageligt, men det er hurtigt overstået. [sexperterne.dk]\nHos kvinder vil eventuelle symptomer f.eks. være: øget udflåd fra skeden, hyppig eller ubehagelig vandladning, smerter i underlivet, uregelmæssig menstruation, smerter eller blødning ved samleje. [bedresexliv.dk]\nDet kan også påvirke æggelederne, udseendet af salpingitis, livmoderen, udseendet af endometritis… I sidste ende er det kvindelige reproduktive systems største kompleksitet, at enhver del af det kan påvirkes. [bedrelivsstil.dk]\nHvad indeholder gonore-behandlingen? Denne behandling er en hurtigtvirkende kur mod stort set alle stammer af gonoré. [euroclinix.net]\nBehandling Behandlingen foregår ved en indsprøjtning med et antibiotikum (penicillin) i kombination med tabletbehandling. Behandlingen virker i løbet af få dage. [bispebjerghospital.dk]\nDa antibiotika som bruges til behandling af gonore er et receptpligtigt lægemiddel, så skal der altid en læge ind over, når du skal have fat i behandlingen. [drseb.com]\nBehandling leveret næste hverdag. Vores engelsk-registrerede apotek vil foretage et sidste tjek af behandlingen, så det sikres, at du modtager den korrekte behandling næste dag. [medilico.com]\nDette kan virke ironisk, da forebyggende metoder (som kondomer) er lige ved hånden, men det er sandheden. I 80’erne, midt i AIDS-krisen, skød frygten for at få det folk til at bruge forebyggende metoder. [bedrelivsstil.dk]\nHjælp med at forebygge kønssygdomme og #PasPaaHinanden, sig gerne ja til sex, men #KunMedKondom Oversigten her er forsimplet! [klamydia.info]\nHvordan kan jeg forebygge gonoré? Den nemmeste måde at forebygge gonoré på, er at dyrke sikker sex. Bruger man f.eks. kondom eller andet lignende præventionsmiddel, kan man ikke blive smittet med gonoré. [medilico.com]


På galaxy S7 oplever jeg at tdc play musik kun spiller halvdelen af et nummer. Det gælder alle numre jeg har prøvet.\nHar prøvet at skifte til offline tilstand, spole frem til anden halvdel af nummeret.\nSlettet app og installeret på ny.\nDen spiller fint til den når Ca. halvvejs i sangen, så stopper sangen og man får meddelelsen "kan ikke afspille numre"\nKan forestille mig det er på det tidspunkt hvor appen vil registrere at nummeret er blevet afspillet.\nMen det ved jeres programmører nok mere om.\nSkriv gerne hvis jeg skal afprøve noget.\ntdc play galaxy s7\nSandsynligvis en klasikker i et TDC produkt: "kendt generel fejl". Som i: " det ved vi(TDC) godt, men vi gør ikke en skid ved det, for TDC Play Musik er tillægsprodukt som du "ikke betaler" for. Så derfor kan du ikke tillade dig at klage, vel lille TDC-kunde. Og nu har jeg altså ikke tid til at tale med dig mere"!!!\nJeg har fået samme fejl på min S7.\nVirkede fint på LGG4 også med Android 6.0\nStopper ofte ved 1m53s\nDet gør jo denne Tdc fordel ubrugelig.\nDet er også kun en fordel for TDC når de sælger produktet, for de bruger det som salgsargument. Det er simpelthen ingen grænser for hvad TDC PLAY kan når det skal sælges. Nefflix, musik, nyhedsapps mv. Når du så har købt det og har en dårlig oplevelse, så er det pludselig gratis tillægstjenster - og derfor er der ikke noget at klage over.\nSom om der er noget fra TDC der er gratis!!?\nDet har virket fint nok indtil nu.\nKunne spille et nummer, så gjorde den det samme igen.\nHar du gjort noget ved din Nitram\nNej. Jeg ved ikke hvad jeg skal gøre . Det ligner en softwarefejl, så TDC plat ikke virker til Android 6, kunne det tyde på.\nDer er flere andre med samme problem, kan jeg se under appens rating.\nNu har jeg skrevet en mail til mobiletdc@gmail.com om problemet.\nden adresse står som udviklerens adresse under appen.\nHar samme problem efter jeg har fået min S7 Edge, stopper ved præcis 1:43 i ALLE sange. Uanset hvad. Har slettet app og lagt på igen uden held. Ingen problemer på S6 Edge eller Iphone/Ipad, så tyder på fejl i TDC Play's APP. Like


Rejs væk i Pinsen: De ti bedste weekend-destinationer - Skyscanner\nRejs væk i Pinsen: De ti bedste weekend-destinationer\nNyhed • Apr 29, 2010 14:23 CEST\nSkyscanner.dk giver tips om rejsemål til pinsedagene\nPinsen nærmer sig, og i håb om, at vi til den tid har ladt vulkanudbrud og askeskyer bag os, har Skyscanner.dk opstillet en liste over ti interessante destinationer til en pinserejse. Overrask din kæreste med en romantisk pinseweekend, tag på eventyr med vennerne, eller forkæl dig selv og din familie med et par dages ferie.\nFlyv til Paris og få en romantisk pinseferie i kærlighedens hovedstad. Eiffeltårnet, Montmartres kunstnerkvarter, Notre Dame katedralen, Triumfbuen og den 2 km lange allé Champs Elysées er alle et besøg værd. Det er en oplevelse ud over det sædvanlige for kunstelskere at tilbringe en eftermiddag på Louvre, hvor man kan se det verdenskendte maleri Mona Lisa, og fans af The Doors kan begive sig til Jim Morrisons berømte gravsted på Père Lachaise kirkegården. Shop i Galeries Lafayette-varehuset, spis frokost på Café Banal, hvor alt koster 1,50 €, eller sving benene på natklubben Le Cabaret Club.\nItaliens hovestad er fuld af seværdigheder, og du når helt sikkert ikke dem allesammen på en enkelt weekend. Men Colosseum, Pantheon, kunstgalleriet Galleria Borghese og Vatikanstaten bør du ikke gå glip af. Besøg Peterskirken, nyd Michelangelos loftsmaleri i det Sixtinske Kapel, og hvis paven er hjemme, kan du deltage i Angelusbønnen, som han holder hver søndag kl. 12. Flyv til Rom og oplev "la dolce vita". Kast en mønt i Trevi Fontænen, shop i vintagebutikken Gallery Store, eller gå på opdagelse blandt antikviteter og genbrugstøj på Porta Portese-markedet i Trastevere-kvarteret.\nMan behøver ikke tage til udlandet for at få en helt særlig pinseferie. Flyv til København, og gå på opdagelse i vores egen hovedstad. Snup en slendretur op og ned af Strøget, besøg dronningen på Amalienborg og politikerne på Christiansborg, tag familien med i Tivoli, eller gå arm i arm med kæresten på Langelinie. Her er der for tiden ingen havfrue, men området er stadig perfekt til en romantisk slendretur, og tager man Havnebus 904 dertil, får man endda god udsigt fra vandet for en normal busturs pris. Hvis man vil opleve verdens bedste restaurant, som Noma netop er blevet udnævnt til, skal man være ude i ualmindeligt god tid med reservationen, men en middag i høj kvalitet kan også nydes på Kokkeriet eller, i den mere prisvenlige ende, Vespa, Søren K eller Mash. Har man urolige fødder, kan man lufte danseskoene på Vega eller en af de mange natklubber omkring Strøget.\nFlyv til Barcelona og tag en spadseretur i mylderet på den lange gågade La Rambla, som er fuld af blomsterboder, gadesælgere og levende statuer. Besøg de kunstneriske hippiekvarterer i Gràcia, og udforsk den berømte arkitekt Gaudis værker rundt omkring i byen. Labyrintparken Parc de Labirint d'Horta er det perfekte sted til en romantisk picknick, og en udflugt til Barcelonas akvarium er en oplevelse for hele familien med en gangtunnel, der leder igennem et bassin med levende hajer. Kunstinteresserede bør begive sig til Picassomuseet, og for de, som længes efter en dukkert i havet, er der ikke langt til stranden. Eksklusive Ribelinos er et must for de feststemte, og man bør heller ikke snyde sig selv for en drink på Barcelonas ældste cocktailbar, Dry Martini.\nMallorcas hovedstad Palma står ufortjent noget i skyggen af de store ferieresorter langs kysterne. Flyv til Palma og spadsér langs med en af Europas længste yacht-havne, besøg den smukke katedral La Seo, strejf omkring i de trange gader med blomsterklædte balkoner i La Lonja, spis tapas på Bar Dia og drik cocktails på baren Abaco, som er indrettet med fantastiske frugt- og blomsterarrangementer. Den svenskejede strandbar Puro Beach er stedet at chille i solen, og fra den jazzede hotelbar Saratoga har man en fantastisk udsigt over Palmabugten.\nFlyv til London og slå dig løs i Soho, tag på shoppingtur i Oxford Street eller på markederne ved Camden Town og Porto Bello Road, og se de klassiske seværdigheder Big Ben, Tower of London, Houses of Parliament og Buckingham Palace. Tag en endagsudflugt til kulturelle Hampstead, som er kendt for at have byens reneste luft, eller besøg en af Londons mange parker: Snup en picknick i Green Park, eller tag i Open Air Theatre i Regent Park. Hvis man vil se London lidt fra oven, kan man nyde udsigten fra pariserhjulet The London Eye.\nBayerns hovedstad er ikke kun Oktoberfest og fodbold. Flyv til München og oplev den sydtyske millionbys skønhed og internationale atmosfære. Tilbring pinsedagene i den enorme park Englischer Garten, drik enlitersøl i en af byens Biergartens, shop i smarte designerbutikker eller tag busturen, som viser, hvor Hitler boede i sin tid i München. Et besøg i ølhallen Hofbräuhaus er et absolut must, og i München er P1 ikke en intellektuel radiokanal, men derimod in-stedet nummer et gennem mange år blandt byens natklubber.\nHollands hovedstad er meget mere end tulipaner og det berømte og berygtede Red Light District. Flyv til Amsterdam og oplev et mylder af lave huse, trange gyder, broer og smukke kanaler indrammede af husbåde. Besøg det flydende blomstermarked Blomenmarkt med al sin farvepragt og Anne Franks hus, hvor familien Frank skjulte sig under nazisterne. Se Amsterdam fra vandet med en af kanalbådene og tilbring en aften på Supper Club, hvor der vises film på væggene, og middagen indtages liggende på brede madrasser i et trendigt og eksotisk miljø.\nSom den eneste by i verden kan Istanbul prale med at befinde sig på to verdensdele. Den Blå Moské, Topkapipaladset, Hagia Sofia og Basilicacisternen, som er en vandfyldt katedral under jorden, er kendte seværdigheder, og Grand Bazaar er et af de største markeder i verden, fuld af boder, som sælger keramik, smykker, håndvævede tæpper og krydderier. Restaurant Hamdi Et Lokantasi serverer god mad og har en fantastisk udsigt. Flyv til Istanbul og få en oplevelsesrig pinseweekend. Gå ikke glip af en bådtur på Bosporus – det er et must!\nFlyv til New York og tag kæresten med på The River Café i Brooklyn, som både er New Yorks mest romantiske restaurant og har byens smukkeste udsigt – særligt ved aftenstid. Besøg berømte seværdigheder som Empire States Building, Frihedsgudinden og mindesmærket ved Ground Zero. Gør sande fund på loppemarkedet Hell's Kitchen Flea Market, eller und dig selv noget luksuriøst i en af butikkerne på Maddison Avenue. Cupping Room Café i Soho er bade funky og helt perfekt til brunch, og hungrer du efter en saftig t-bone steak, kan sulten stilles på jazzede Knickerbocker Bar & Grill i Greenwich Village. Et besøg i New York er ikke komplet uden en bustur i stjernernes fodspor: Screen Tours arrangerer ture med temaer som Sopranos og Sex and the City.\nSkyscanner.dk er en hjemmeside, som er ledende inden for søgninger på flyrejser, og som tilbyder øjeblikkelig online sammenligning af flypriser på mere end 670.000 ruter, og over 600 flyselskaber, såvelsom prissammenligning på billeje og hotel.\nskyscanner.dkskyscannerferie italienferie parisferie pinsepinseferiepinse rejserrejser pinsepinsedagenepinse


Fleksibel arbejdstid i kommunen | hsfo.dk\nFleksibel arbejdstid i kommunen\n06 mar. 2017 kl. 08:06\nAf Jens Sønderskov og Claus Leick, SF's byrådsgruppe i Skanderborg\nLÆSERBREV: Større indflydelse på om man skal arbejde 25 eller 40 timer om ugen, vil give mere frihed og fleksibilitet til at planlægge sit eget liv. Forældre med små børn vil i perioder måske helst arbejde lidt færre timer, mens helt unge eller seniorer måske har lyst til at arbejde lidt mere i nogle måneder eller ét år.\nIdeen er, at det skal være den ansatte og ikke arbejdsgiveren, der bestemmer arbejdstiden.\nDet er baggrunden for et forslag fra SF Skanderborg om, at Skanderborg Kommune, som et forsøg, afprøver en model med fleksible arbejdstider. Forslaget har været behandlet i økonomiudvalget i februar måned og lige nu bliver der i administrationen arbejdet med mulighederne for at sætte et forsøg i gang.\nKonkret bør en gruppe medarbejdere få mulighed for at forhandle deres arbejdstid op eller ned efter eget ønske og dermed opnå en bedre balance mellem deres arbejdsliv og privatliv.\nØkonomisk skal forsøget hvile i sig selv, så kommunen ingen ekstra udgift har. Der skal således være en balance mellem de, der skal arbejde mere og have mere i løn og de, der skal arbejde mindre og tilsvarende have mindre udbetalt.\nErfaringerne med et pilotprojekt i Skanderborg med fleksible arbejdstid, skal på sigt bruges til at etablere en ordning, som samtlige medarbejdere kan benytte sig af. Pilotforsøget skal iværksættes i samarbejde med de relevante MED-udvalg og fagforeningsgrupper.


Christina fik hjælp mod sin frygt, da hun oplevede Gud - Udfordringen\nChristina var ateist, manio-depressiv og ADHD’er. Men en aften blev et slør revet bort. Lige pludselig vidste hun, at det med Jesus var sandt. Her fortæller hun om, hvordan troen har hjulpet hende imod frygt.\nAf Eilis Jokszies\t 29. nov. 2021/48\n– Nu står mit hus på bjerget, og så kan stormen bare komme an, siger Christina.\nI påsken 2016 oplevede den dengang 28-årige Christina Maj Carlsen, at Gud greb ind i hendes liv.\nForud var der gået et liv med depressioner. Allerede som 12-årig havde hun selvmords-tanker.\nSkolen, HF og HGS var en kamp. En kontoruddannelse og en drøm om en pædagogsuddannelse gik også i vasken på grund af depression.\nHeldigvis hjalp den medicinske behandling hurtigt, fortæller Christina, som herefter kunne gøre pædagoguddannelsen færdig.\nChristina fik en god og kærlig kæreste – der var ludoman.\n– Jeg skulle skubbe ham op, samtidigt med at min egen rygsæk var tung. Først fik jeg tics ved øjet, som blev til kronisk hikke. Pludselig kunne jeg begynde at kaste op eller græde. Jeg er sikker på, det var min usikkerhed over, hvor jeg var på vej hen i livet, så jeg blev sygemeldt fra mit arbejde og sagde op 14 dage efter, og så kom jeg ind i ”systemet”, fortæller Christina.\n– Jeg tænker så rationelt og kunne ikke tro på, at Jesus gik på vandet eller var født af en jomfru. Så Bibelens historier var altså opfundet af mennesker, fordi nogen havde brug for noget at tro på. Men pludselig dér i min lejlighed, mens min kæreste spiller poker, erkendte jeg, at han kunne gå på vandet, var født af en jomfru osv.\nDet var, som om der havde været en låge, der stod i vejen for, at jeg kunne tro på ham. Som at trykke på en knap vidste jeg, at han var død for min skyld, selv om jeg ikke præcist vidste, hvad synd var. Fra det øjeblik fik jeg en ufattelig taknemmelighed.\nJeg vidste ikke hvorfor, men følte, jeg blev sat fri for et eller andet. Det var en god rysten.\nChristina valgte at stoppe med den megen medicin, der gav så mange bivirkninger. Siden har hun ikke haft en depression.\n– Jeg har nu været stabil siden påsken ’16. Jeg passer på med at sige ”rask”, for psykologer siger, man ikke kan blive rask fra en ADHD eller bipolar lidelse. Jeg er ikke naiv og kan få en nedtur igen. Det kan alle mennesker, siger Christina.\n– Før var mit hus bygget på sand og blev blæst omkuld. De nedture, jeg får nu, bliver fjernet på én dag, og jeg bliver ikke deprimeret.\nJeg har fået en anden bevidsthed. Før var selvmordstankerne en endeløs mørk følelse af magtesløshed. Nu er der lys, og dæmonen, der kommer med de mørke tanker, har ingen magt længere.\nNu står mit hus på bjerget, og så kan stormen bare komme an. Selv om jeg nogle gange kan synes, det er træls, når det stormer. Det er en ny måde for mig at være i verden på, beretter hun.\nChristina er i dag gift med Cristiano Carlsen Guerreiro og arbejder som pædagog på Tagkærgaardskolen ved Christiansfeld. Sammen har de sønnen Lucas på 2 år.\nStod frem i kirken\nFamilien kommer nu i pinsekirken Multihuset i Haderslev.\nHer får andre end præsten lov til at sige noget, og i november gik Christina på podiet.\n– Jeg stillede mig op for at vise, at vi ikke er styret af vores frygt, kun hvis vi vælger at være det, forklarer hun.\n– Da Raymond (min præst) spurgte, om jeg ville sige nogle ord, kunne jeg ikke sige nej.\nJeg vil nemlig ikke være en, der siger nej til at tale om og for Gud. Som min svigerfar har lært mig og ofte siger: Det er et valg. Den sætning kan bruges irriterende ofte, men det er en god sætning, når man lige skal tjekke om man tager et aktivt valg – fx at lade sig styre af sin frygt.\n– Da jeg læste beretningen om Moses for første gang, ramte den noget i mig. Hvordan kunne han sige nej til Gud, da han bad ham om at tale til hans folk?\nJeg forstår jo udmærket godt frygten, men når Gud spørger, har jeg svært ved at forstå, hvordan man kan sige nej.\nMen jeg har fundet ud af to ting: Først, hvor meget jeg egentlig selv er hæmmet og styret af min frygt, men også hvor irrelevant vores frygt faktisk er i forhold til Guds plan.\nGud vælger ikke dem, som ikke frygter noget. Vi er skrøbelige, og selv når vi elsker, kan vi fornægte, fordi frygt virkelig har en stor påvirkning på os.\n”Frygt ikke – tro kun!”\n– Ordene ”Frygt ikke, tro kun” (fra Lukas 8,50) har jeg placeret dybt i mit hjerte. De hænger også som en magnet på mit køleskab derhjemme. De har gjort mig stærk nok til at gå i tro – troen på at jeg ikke synker, så længe Jesus er mit fokus og ikke frygten.\nFrygten er der stadig, men troen på ham er større.\nFrygten i sig selv er ikke farlig, men når vi lader os styre af den, kan den stå i vejen for noget større.\nNår vi er styret af vores frygt, er vi hæmmet i vores arbejde. Når jeg fx ikke videreuddanner mig, bliver jeg ikke bedre kvalificeret til mit arbejde.\n– Jeg har ikke knækket koden endnu, og jeg har desværre den indre forestilling, at først når frygten er væk, kan jeg gøre det – men frygten forsvinder ikke ved at vente på, at den fordamper.\nJeg tror, vi skal lære at stole på, at Gud er større end vores følelser – end vores frygt .\nJeg ved, at jeg skal blive bedre til at gøre de ting, jeg frygter, fordi så finder jeg nyt land – inde i mig selv, men også det nye land, som Gud fører mig til, mens jeg tager skridt i tro.\nJeg tror, vi vokser med opgaven. Vi behøver altså ikke at føle os klar, før vi handler, men vi skal handle i tro, og så skal Gud nok udruste os, som tiden går.\nMod handler ikke om ikke at frygte, men at gøre det, man frygter.\nGud er større end vores frygt, så: Let go – and let God! slutter Christina.


Book feriehuse & ferielejligheder i området omkring London (Storbritannien) hos atraveo\nFeriehuse i området omkring London & ferielejligheder i området omkring London\nGennemsnitlig pris pr. uge i området omkring London\nEn feriebolig i området omkring London koster i gennemsnittet DKK 1.306 i lavsæsonen, i hovedsæsonen DKK 2.503 pr. uge. Denne prisangivelse gælder for hele boligen og ikke pr. person, og samtlige obligatoriske ekstraomkostninger er medberegnet i prisen.\nFeriehuse i London - byen der har det hele\nLondon - hovedstaden i England. En by i konstant forandring og bevægelse, men én ting kan du være helt sikker på; at dine sko bliver slidt op i løbet af ferien. London tilbyder noget for enhver smag, hvad enten du sætter pris på shopping, kunst og kultur, teater eller historie. Book et feriehus eller en ferielejlighed, og bestem selv tempoet.\nLondon har et bredt udvalg af vigtige kunstværker fordelt ud over byens museer. Victoria & Albert Museum er verdens største museum for kunst og kunsthåndværk og rummer alt fra klassisk kinesisk kunst til Doc Marten støvler. "Se mor, det er en rigtig dinosaurus!". Natural History Museum er børnenes favorit, da du allerede i forhallen bliver mødt af det enorme skelet fra Diplodocus, som er 150 mio. år gammelt. Derudover findes her en kæmpestor udstoppet blåhval. Science Museum er også spændende for både voksne og børn, da her er masser af knapper at trykke på. British Museum har de fleste nok hørt om, for her bor den berømte Rosettasten, som blev nøglen til at forstå de gamle hieroglyffer. Den ægyptiske samling er absolut et besøg værd, og her kan du se mumier i alle størrelser - selv mumificerede katte!\nLejer du et feriehus i London, må du ikke gå glip af byens mange historiske seværdigheder. Sæt et par dage af, så du kommer forbi Buckingham Palace - Storbrittaniens regents residens siden 1837, Big Ben - det verdensberømte klokketårn, Trafalgar Square med det kæmpe nationale monument, der blev opført i 1841 til ære for Lord Nelsons sejr over den fransk-spanske flåde og Tower of London - kongeborgen med den blodige historie.\nI London finder du selvfølgelig også de helt store modehuse, der slider på pengepungen, men i den billigere ende kan Camden Lock markedet klart anbefales. Her finder du alt hvad hjertet kan begære indenfor trends, mode og kunsthåndværk, og markedet strækker sig over et kæmpe areal, så der skal sættes god tid af på ferien.\nMed en feriebolig eller ferielejlighed har du mere frihed og kan råde bedre over din tid. Her er desuden et stort udvalg af ferieboliger og ferielejligheder at finde i nærheden af London, bl.a. i Kent, Suffolk og Norfolk.\nFeriehuse London - en god måde at rejse på.\nSteder, der har fået de bedste anmeldelser i området omkring London\nFerieregioner, der grænser op til London\nfra DKK 65.106\n, 2 soveværelser, 1 badeværelse, kæledyr er ikke tilladt, TV, internet, vaskemaskine, opvaskemaskine\n1 soveværelse, 2 badeværelser, kæledyr er ikke tilladt, internet, wifi, vaskemaskine\nfra DKK 24.899\nfra DKK 11.691\nCa. 100 m², 2 soveværelser, 1 badeværelse, kæledyr er ikke tilladt, satellit-TV, wifi overalt, vaskemaskine, rygning ikke tilladt\nfra DKK 11.907\nCa. 110 m², 3 soveværelser, 4 badeværelser, kæledyr er ikke tilladt, TV, internet, wifi, vaskemaskine, opvaskemaskine, parkeringsplads\n2 soveværelser, 1 badeværelse, kæledyr er ikke tilladt, TV, internet, wifi, vaskemaskine, opvaskemaskine, parkeringsplads\nCa. 300 m², 3 soveværelser, 1 badeværelse, kæledyr er ikke tilladt, wifi overalt, vaskemaskine\n1 soveværelse, 2 badeværelser, kæledyr er ikke tilladt, internet, wifi, vaskemaskine, parkeringsplads


Ultrafilter - EC 1935 / 2004\nFilterhus Flange P-ED Flange/INCH 25bar\nEC 1935 / 2004\nInformation angående erklæringer i henhold til fødevarehygiejne\nGODKENDELSE EFTER EC 1935 / 2004\nMaterialer, komponenter samt fabrikeret udstyr er alle berørt at disse regulativer såfremt de er i direkte eller indirekte kontakt med fødevarer. ultrafilter bestræber sig på altid være i overensstemmelse med gældende lovgivning omkring sporbarhed og dokumentation (forordning (EF) nr. 1935.2004) samt god fremstillingsmæssig praksis (forordning (EF) nr. 2023/2006).\nEn overensstemmelseserklæring bruges i denne forbindelse til at konstatere hvilke krav som et givet materiale, en komponent eller fabrikeret udstyr overholder og som vores leverandøren har underskrevet at de er overensstemmelse med gældende lovgivning.\nVed at underskrive overensstemmelseserklæringen for et materiale, en komponent eller fabrikeret udstyr garanterer I som leverandør at.\nEC 1935-2004 STANDARD\nForordning (EF) Nr. 1935/2004 af 27. oktober 2004 om materialer og genstande bestemt til kontakt med fødevarer;\nForordning (EF) Nr. 2023/2006 af 22. december 2006 om god fremstillingsmæssig praksis for materialer og genstande bestemt til kontakt med fødevarer.\nVi har lavet en tabel med alle vores fødevare godkendte produkter så du nemt og enkelt kan få overblikket over om vores produkt lever op til kravene for din produktion.\n(max 50% alcohol)\nFedtholdige / Olie\nF.eks. vand på flaske / proces vand / flaske vask F.eks. vin / Spiritus / Øl F.eks. Frugt Juice / Vin eddige F.eks. ost / Mælk f.eks. Spiselige Olie / mad olie\n3M (CUNO) PRODUKTER\nBetapure AU '11'\nBetapure AU 'Z11'\nLifeAssure BNA 020\nLifeAssure BDA 020\n3M Series 740B\nZeta Plus HT\nZeta Plus MHT\nZeta Plus HN Sheets\nMicroKlean D Series (PPP)\nMicroKlean D Series (CCS/CCT)\nCuno CTG Klean System*\n3M DF Series 'PP'\n3M Series NB 'PPS'\nP-SRF filter element\nP-BE filter element\nP-GS filter element\nP-SM filter element\n= EC 1935/2004 godkendt * Med F&B patroner\n= Ikke godkendt inden for denne produkt gruppe


Lod kunder bytte julegaver - nu nægter butiksejer at betale bøden på 10.000 kroner | TV2 ØSTJYLLAND\nCOVID-19 LIVE: Fem danskere er nu færdigvaccineret mod corona\nLod kunder bytte julegaver - nu nægter butiksejer at betale bøden på 10.000 kroner\nSagen skal nu i retten, fordi den er den første af sin slags. Butiksejeren mener, at sagen vil danne præcedens for fremtidige sager.\n11. jan 2021, kl. 16:54\nUnder normale omstændigheder er det ikke i politiets søgelys, når en butik tillader sine kunder at bytte julegaver. Men under coronanedlukningen er der få ting, der kan betegnes som normale omstændigheder.\nDerfor har tøjbutikken Laura Thomsen Luxury i Silkeborg modtaget et bødeforlæg på 10.000 kroner, netop fordi butikken tillod sine kunder at bytte julegaver lørdag den 2. januar.\nNyt renseanlæg tæt ved Gudenåen: Det kommer til at passe ind, siger kommunen\nMen den bøde vil Henrik Thomsen, som er gift med Laura Thomsen og medindehaver af butikken, ikke betale.\n- Det overrasker mig, at politiet kan vurdere det til at være ulovligt, når bekendtgørelsen, som jeg agerer ud fra, ikke kan læses sådan, at man ikke må bytte varer i døren. Der står ikke noget om ombytning ud fra den paragraf, som jeg er sigtet for at overtræde. Der står, at man ikke må holde åbent og give adgang i butikken for kunderne – men det har vi heller ikke haft. De har stået udenfor og ”collectet” deres vare, forklarer butiksejeren.\nHenrik Thomsens argument er, at butikken ikke havde åbent, fordi kunderne stod i døren og ikke havde adgang til selve butikken. De kunder, som fik byttet julegaver, havde på forhånd været i kontakt med Laura Thomsen, som derfor havde en bytteklar vare klar i døren.\nSagen skal i retten\nAf den grund mener Henrik Thomsen, at han har en god nok sag til at lade sagen gå i retten.\n- Så må vi lade domstolene afgøre, om det er ulovligt. Jeg og mine jurister kan ikke se, at vi har foretaget nogen ulovlig handling. Vi har ikke solgt. Vi har lavet en gestus for vores kunder, argumenterer han.\nThomas med muskelsvind har fået døgnhjælp i 10 år: Nu vil kommunen fjerne den\nHenrik Thomsen har løbende haft en dialog med politiet. De fortæller ham, at han er den første i landet, der har ageret på den måde, og at der derfor er tale om prøvesag, mener medindehaveren.\n- Havde jeg godtaget bøden, var der præcedens i forhold til fremtidige sager. Og i og med, at jeg prøver sagen i retten, er der nok andre, der vil fortsætte med at holde åbent på den måde, siger Henrik Thomsen.\nFur Flyveplads er uden skyld i ulykke: - Vi er stadig meget berørte\nKronvildt tonsede over vej: - Det var ligesom i en westernfilm\nFolk valfarter til fitnesscenter – holder åbent uden at bryde restriktioner\nliveblog COVID-19 LIVE: Fem danskere er nu færdigvaccineret mod corona\nLønkompensation forlænges: Arbejdsgivere kan igen varsle tvungen ferie\nPatienter og personale evakueret på sygehus efter anmeldelse om røg


Julia Lahme - Forsvindingsgris\naf Julia Lahme den 3. november 2009 ·Ikke kategoriseret\nHam her er en af Elias´bedste venner. Han forsvinder ind i mellem, men når han så dukker op, er gensynsglæden enorm. Elias jubler og hviner, når han genfinder sin forsvindingsgris, som det skete forleden midt i opvasken i et roddet køkken. Det er lidt sjovt med de særlige ting, som små børn knytter sig til. Det er ikke altid de mest sandsynlige ting. For eksempel hørte jeg ved et foredrag for nyligt om en lille pige på to som sov med en paletkniv i træ…\n10 comments on “Forsvindingsgris”\n3. november 2009 at 10:41\nDen er nu også sød 🙂 Glæder mig til at min lille dreng finder sine egne ynglingsting, som får ham til at hvine af lykke…\n3. november 2009 at 11:55\nC er på samme måde vildt glad for en orange dejskraber, som bor ovre ved min mor 🙂\n3. november 2009 at 12:19\nMin Bertram havde en uge med en “sove-majskolbe”. Selvplukket. Uøkologisk. Derefter blev den sengekammerat for klam til mor, der indkasserede den under højlydte protester.\n3. november 2009 at 12:22\nhi hi hvor den sød… Daniel har en kanin som skal deltage i alt hva han skal, den lege gemme, kysse moar, spise og drikke og selvfølgelig soves med…… Og desuden er han nu begyndt, at putte den i et tæppe på sofaen, mens den får kys og “dyne” på og han sødt står og kigger på den og siger sove!!\n3. november 2009 at 12:43\nJa, men den er da også nuttet, den lille gris.\nDa jeg var barn, havde jeg et meget, meget nært forhold til en gennemsigtig hoppebold, som havde fået det seje engelske navn “Silver” (det var før, jeg selv mestrede det engelske sprog), så jeg kan sagtens sætte mig ind i, når børn forelsker sig på den måde. Min storebror ødelagde naturligvis Silver, og jeg græd i dagevis. Jeg fik et ny magen til, men det blev aldrig det samme…\n3. november 2009 at 13:09\nSå hyggeligt! Min bror havde som 3 årig et år med et meget tæt forhold til skovle. Han har en skovl i hånden på alle billeder fra det år – i vesterhavet i badebukser, i sengen og ved bordet…\n3. november 2009 at 13:20\nEn forsvindingsgris – alene titlen er skøn! 🙂 Frida har et meget nært forhold til en lille dukke, der er klædt i lyserødt fra top til tå, og som hun har navngivet Otto – efter yndlingsbabyen i omgangskredsen… 😉\n3. november 2009 at 14:06\nDen gris er da også bare nuser. Jeg kan godt forstå, at det må være lykken for en lille dreng at genfinde den:-)\n3. november 2009 at 14:13\nSkøn gris der…jeg kender rigtig mange der har lidt alternative krammedyr, jeg nævner i flæng: Grydeskeer både i træ og plast (de rigtige fra koknet forstås) en rulle gaffatape, et rat fra en stor legetraktor osv…\n3. november 2009 at 17:49\nJacob har siden første dag i vuggestuen og frem til præcis 2. dag i skolen altid medbragt et “substitutional object” , der gav tryghed, når han skulle hjemmefra. I børnehaven var det i et halvt års tid vores svupper.\nPå 2. dag som skolebarn ville han pludselig ikke længere have noget med. “Når bare man har gode venner, behøver man ikke andet”, sagde han.\nMen vi har nu aldrig smidt svupperen ud.


Jeppe Jonasson lagde turen forbi Nybolig i Jyllinge - HØJ Elitehåndbold\nJeppe Jonasson på besøg hos Nybolig i Jyllinge\nEfter formiddagstræningen tirsdag tog Jeppe og Henning forbi Nybolig i Jyllinge, som er hans personlige sponsor. Her fik han en rundvisning i de gamle tankstationslokaler ved Jyllinge centeret, og en snak med mæglerne Jenny (daglig leder i Jyllinge) og Andreas. De fik blandt andet snakket om håndboldsæsonen og boligmarkedet i Jyllinge, som der heldigvis er godt gang i. En af grundene til dette fortæller Jenny, er det gode foreningsliv og det stærke lokale sammenhold. Jenny startede selv mæglerkarrieren i Stenløse for 15 år siden, mens Andreas er ved at tage et speciale i ejendomshandel.\nNybolig Jyllinge er ejet af Allan Bendsen og Nicolai Scheutz. Udover butikken i Jyllinge har de også en i Roskilde, og en nyåbnet butik i Egedal Centret. De er derfor rigtig godt repræsenteret i ”HØJ håndbold” området. I videoen her kan du høre Allan og Nicolai snakke om, hvorfor det var et naturligt skridt at åbne ny butik i Egedal.\nAllan sidder til dagligt i den nye butik, mens Nicolai er at finde i Roskilde. For Allan er det næsten som at vende hjem. Han startede nemlig som mægler for 16 år siden i netop Stenløse. Privat bor han heller ikke langt derfra i Frederikssund. I anledningen af den nye butik i Egedal tilbyder Allan et gavekort på 4.000 kr. til Egedal Centret, hvis man sætter sin bolig til salg hos Nybolig Egedal i 2020. Hør Allan fortælle mere om gavekortet nedenfor 🙂